Popla eŭkalipto

La popla eŭkalipto (Eucalyptus populnea; angle : Poplar box aŭ Bimble box), estas endemia arbospecio el Aŭstralio. Ĝi troviĝas en centra kaj marborda Kvinslando kaj en norda Novsudkimrujo. Ĝi povas alti ĝis 25 metrojn kaj konstituas vastajn duonarbarajn komunumojn en aridaj kaj duonaridaj regionoj.

Tiu aŭstralazia specio estas karakterizata per brilaj, rondetaj malhelverdaj folioj kaj fibreca kruda griza ŝelo sur la trunko kaj la pli grandaj branĉoj. En la nordo de sia arealo la specio hibridiĝas kun la parenca E. brownii kiu estas tre simila en aspekto, sed kun pli lancetformaj folioj.
La popla eŭkalipto ofte formas arbarerojn kun aliaj specioj kiaj ekzemple Acacia aneura kaj Eremophila mitchellii.

 Bibliografio 
  Brooker, M.I.H. & Kleinig, D.A. 2001 : Field Guide to Eucalyptus, Bloomings, Melbourne
  Hall, Norman; R.D. Johnston; G.M. Chippendale 1975 : Forest trees of Australia, Australian Department of Agriculture, Forestry and Timber Bureau, Canberra, 334 p., pp. 238–239. ISBN O 642 98480 8

 Vidu ankaŭ 
 Sudorient-aŭstraliaj mezvarmaj savanoj

 Eksteraj ligiloj 
  Popla eŭkalipto (USDA)
220px|eta|maldekstra|Popla eŭkalipto en marborda centra Kvinslando.

Kategorio:Mirtacoj
Kategorio:Arboj de Aŭstralio
Kategorio:Plantoj el la Aŭstralazia ekozono